ગુજરાતી સમાચાર: ઓછું જોખમ લેવા માંગતા રોકાણકારો માટે બેલેન્સ્ડ એડ્વાન્ટેજ ફંડ સારો વિકલ્પ | Mutual Fund 60 - Wealth Management | I Am Gujarat
Gujarati News Wealth Management ઓછું જોખમ લેવા માંગતા રોકાણકારો માટે બેલેન્સ્ડ એડ્વાન્ટેજ ફંડ સારો વિકલ્પ
Updated: Aug 12, 2018 10:02 am IST
65278689
શેરબજાર વોલેટાઇલ છે ત્યારે ઘણાં ફંડ હાઉસ બેલેન્સ્ડ એડ્વાન્ટેજ ફંડમાં રોકાણની ભલામણ કરી રહ્યા છે. આ‌વા ફંડ્સ ડાયનેમિક એસેટ એલોકેશન ફંડ્સ તરીકે પણ ઓળખાય છે. જેમાં ફંડ મેનેજર્સ અગાઉથી નક્કી કરેલી ફોર્મ્યુલાના આધારે ઇક્વિટીની ફાળવણીમાં વધારો કે ઘટાડો કરી શકે છે. તેમનો લક્ષ્ય ઉત્તમ રિસ્ક-એડ્જસ્ટેડ રિટર્ન આપવાનો છે. અહીં આપણે એ સમજવાનો પ્રયાસ કરીએ કે 'એડ્વાન્ટેજ' શબ્દ ખરેખર સાર્થક છે અને સામાન્ય બેલેન્સ્ડ ફંડ્સ કરતાં આવાં ફંડ્સ વધુ સારો વિકલ્પ પૂરો પાડે છે કે નહીં.
બેલેન્સ્ડ એડ્વાન્ટેજ ફંડ કેટેગરીમાં ઇક્વિટી અને ફિક્સ્ડ ઇન્કમ (બોન્ડ્સ) વચ્ચે ડાયનેમિક એલોકેશનનો લાભ મળે છે. બજારનું વેલ્યુએશન મોંઘું જણાય ત્યારે આવાં ફંડ્સ બોન્ડ્સમાં વધુ નાણાં રોકે છે. એવી રીતે વેલ્યુએશન સસ્તું હોય ત્યારે તે ઇક્વિટીમાં વધુ રોકાણ કરે છે. બેલેન્સ્ડ એડ્વાન્ટેજ ફંડમાં ઇક્વિટીનો હિસ્સો સામાન્ય રીતે 30 ટકા અને 80 ટકાની રેન્જમાં બદલાતો રહે છે. કેટલાંક ફંડ્સ આ મર્યાદાથી પણ વધુ કે ઓછું રોકાણ કરે છે.
મોટા ભાગનાં ફંડ્સ ઇક્વિટી ડેરિવેટિવ્ઝ દ્વારા આર્બિટ્રેજ પોઝિશન્સ લે છે. તેને લીધે ફંડ્સ તેજીમય બજારમાં ઇક્વિટી હિસ્સો નીચો રાખવા છતાં ટેક્સ લાભ મેળવવા અસરકારક ઇક્વિટી એલોકેશન 65 ટકાની ઉપર જાળવી શકે છે.
આ કેટેગરીનાં મોટાં ફંડ્સમાં સામેલ ICICI પ્રુડેન્શિયલ બેલેન્સ્ડ એડ્વાન્ટેજ ઇન્ડેક્સના પ્રાઇસ-ટુ-બૂક વેલ્યૂ (PBV) રેશિયોના આધારે ઇક્વિટીની ફાળવણીમાં ફેરફાર કરે છે અને દૈનિક ધોરણે રિબેલેન્સિંગ કરે છે. આદિત્ય બિરલા સન લાઇફ બેલેન્સ્ડ એડ્વાન્ટેજ મહત્તમ એસેટ મિક્સ માટે ટ્રેઇલિંગ PE રેશિયો, PBV અને ડિવિડન્ડ યીલ્ડ જેવા રેશિયોના મિશ્રણનો ઉપયોગ કરે છે. એડલવાઇઝ બેલેન્સ્ડ એડ્વાન્ટેજ અલગ અભિગમનો ઉપયોગ કરે છે. તે બજારના ટ્રેન્ડને પારખવા ટેક્‌નિકલ અને ફંડામેન્ટલ્સ માપદંડના મિશ્રણની મદદ લે છે. ફંડનો હેતુ નીચા ભાવે ખરીદી ઊંચા ભાવે વેચવાનો છે, જે રોકાણકારને લાંબા ગાળે વોલેટિલિટીનો સામનો કરવામાં મદદરૂપ થાય છે.
વધુ ફ્લેક્સિબિલિટીના કારણે બેલેન્સ્ડ એડ્વાન્ટેજ અથવા ડાયનેમિક એસેટ એલોકેશન ફંડ્સ બજારની વોલેટિલિટીનો મહત્તમ ઉપયોગ કરી શકે છે. પ્લાનરૂપી ઇન્વેસ્ટમેન્ટ સર્વિસિસના સ્થાપક અમોલ જોશી જણાવે છે કે, "ઘટાડા સામે સુરક્ષાને જોતાં આ કેટેગરી ઘણા પ્રકારના રોકાણકારો માટે યોગ્ય છે. ઊંચા વેલ્યુએશન અને નફાની અનિશ્ચિતતા વચ્ચે આ ફંડ રિસ્ક-એડ્જસ્ટેડ રિટર્ન આપે છે."
તેમ છતાં આ ફંડ કેટેગરી દરેક પ્રકારના રોકાણકારો માટે નથી. બિનઅનુભવી અને ઓછું જોખમ લેવા માંગતા રોકાણકારો આવા ફંડમાં રોકાણ કરીને નીચી વોલેટિલિટીનો ફાયદો મેળવી શકે છે. જોકે, મધ્યમ જોખમની ક્ષમતા ધરાવતા લોકો માટે આ ફંડ એટલું વળતરદાયી પુરવાર ન થાય એવું બને. લાંબા ગાળે આ ફંડ કેટેગરી ઓછું વળતર આપે છે.
સતત રિબેલેન્સિંગની નીતિથી ફંડ અસરકારક રીતે બજારના સુધારાનો લાભ લઈ શકતું નથી. અન્ય સમસ્યા ઈન-હાઉસ મોડલ્સના ઉપયોગના કોન્સેપ્ટની છે. તેને લીધે આ કેટેગરીનાં ફંડ્સમાં સમાન વળતર મળતું નથી. તેને લીધે રોકાણકાર માટે યોગ્ય ફંડની પસંદગી મુશ્કેલ બને છે. લેડર૭ ફાઇનાન્શિયલ સર્વિસિસના સ્થાપક સુરેશ સદાગોપનના જણાવ્યા અનુસાર "એસેટ એલોકેશન માટે વપરાતા પ્રોપ્રાઇટરી મોડલ્સને કારણે બેલેન્સ્ડ એડ્વાન્ટેજ ફંડ્સમાં અનિશ્ચિતતા રહે છે."
કેટલાક નિષ્ણાતો હાઈબ્રિડ ઇક્વિટી ફંડ્સ અથવા પ્યોર બેલેન્સ્ડ ફંડ્સની ભલામણ કરે છે. જેમાં એસેટ એલોકેશન આક્રમક, બેલેન્સ્ડ અને કન્ઝર્વેટિવ હોય છે. આ કેટેગરીમાં ફંડ મેનેજર ઇક્વિટી એલોકેશન જાળવે છે. જેમાં એગ્રેસિવ હાઈબ્રિડ ફંડ્સમાં 65-80 ટકા, બેલેન્સ્ડ હાઈબ્રિડ ફંડ્સમાં 40-60 ટકા અને કન્ઝર્વેટિવ હાઈબ્રિડ ફંડ્સમાં 10-25 ટકા ઇક્વિટી એલોકેશન જાળવવામાં આવે છે. બાકીની રકમ ફિક્સ્ડ ઇન્કમ ઇન્સ્ટ્રુમેન્ટ્સમાં રોકવામાં આવે છે.
થોડા સમય પહેલાં ફંડ્સના વર્ગીકરણને કારણે બેલેન્સ્ડ ફંડ્સની વ્યાખ્યા સ્પષ્ટ બની છે. અગાઉની સિસ્ટમમાં 'બેલેન્સ્ડ' તરીકે ઓળખાતાં ફંડ્સમાં 70 ટકાથી વધુ ઇક્વિટી હિસ્સો રહેતો હતો. તેને લીધે 'બેલેન્સ્ડ' રોકાણના ભ્રમમાં રહેતા રોકાણકારોને જાણ બહાર બિનજરૂરી જોખમનો સામનો કરવો પડતો હતો.
હવે આ ફંડ્સને 'એગ્રેસિવ હાઈબ્રિડ' કેટેગરી હેઠળ મૂકવામાં આવ્યા છે. જ્યારે ખરેખર 'બેલેન્સ્ડ' અભિગમ સાથે રોકાણ કરતાં ફંડ્સ જ બેલેન્સ્ડ ફંડ ગણાય છે. તે નિર્ધારિત મર્યાદાથી વધુ રકમ ઇક્વિટીમાં રોકી શકતા નથી. એટલે નિષ્ણાતોના મતે મોટા ભાગના રોકાણકારો માટે જોખમ નિયંત્રિત કરવું હોય તો બેલેન્સ્ડ ફંડ્સ સારી પસંદગી છે.
સદાગોપનના જણાવ્યા અનુસાર "રોકાણકારો માટે પ્યોર બેલેન્સ્ડ ફંડ કેટેગરીમાં ફાળવણી સારો વિકલ્પ છે." તે ભારપૂર્વક જણાવે છે કે, લાંબા ગાળાનો અભિગમ ધરાવતા રોકાણકારોએ ટૂંકા ગાળાની વોલેટિલિટી પર ધ્યાન ન આપવું જોઈએ.
લિક્વિડ ફંડ્સ કરતાં આર્બિટ્રેજ ફંડ્સ વધુ સારો વિકલ્પ
રોકાણકારો માર્ચમાં ઇક્વિટી મ્યુ. ફંડ્સમાં પાછા ફર્યા
તમારી સંપત્તિનો અત્યારે જ કયાશ કાઢોનોકરિયાતો માટે ખુશખબર, VPFમાં PPF કરતા જલ્દી ડબલ થશે તમારા રુપિયાબદલી ગયું છે ઈન્ક્મટેક્સ રિટર્નનું ફોર્મ, આ ફેરફાર જોવા મળશેવર્ષના પ્રારંભમાં તમારે આટલાં નાણાકીય પગલાં લેવા જોઈએલિક્વિડ ફંડ્સ કરતાં આર્બિટ્રેજ ફંડ્સ વધુ સારો વિકલ્પરોકાણકારો માર્ચમાં ઇક્વિટી મ્યુ. ફંડ્સમાં પાછા ફર્યાઝીની ઝાળમાં કોટક મ્યુ. ફંડના રોકાણકારો દાઝ્યાડાયરેક્ટ ટેક્સમાં ગયા વર્ષે ₹50,000 કરોડની ઘટ પડશેઊંચું વ્યાજ ધરાવતા NCDની વણજાર આવશેજૂનું ઘર વેચી નવું ઘર લેવાનો વિચાર કરતા લોકોને મળી મોટી રાહતએક વર્ષમાં બમ્પર રિટર્ન જોઈતું હોય તો અહીં કરો રોકાણરોકાણ અંગે તમારી માનસિકતા કેવી છે? ફિક્સ્ડ કે ગ્રોથની?ઇન્શ્યોરન્સ કંપની નિયમો ન પાળે તો ફરિયાદ કેવી રીતે ઉકેલવીMF પ્રોડક્ટ ડિસ્ટ્રિબ્યુટર્સ માટે નિયમનકાર સંસ્થા રચવા SEBIની દરખાસ્તલોનને બેન્ચમાર્ક સાથે લિંક કરવા બેન્કોને આગ્રહ